**Návrh ZMLUVY**

o poskytovaní servisných služieb

uzavretá v zmysle § 269 ods. 2 zákona č. 513/1991 Zb. - Obchodného zákonníka v znení neskorších predpisov (ďalej len „zmluva“)

# Zmluvné strany:

Poskytovateľ:

Sídlo:

IČO:

DIČ:

IČ DPH:

Zastúpený:

Bankové spojenie:

IBAN:

e-mail:

(ďalej len „Poskytovateľ“ )

a

Objednávateľ: **Štátny ústav pre kontrolu liečiv**

Sídlo: Kvetná 11, 825 08 Bratislava 26

IČO: 00165221

IČ DPH: SK2020857036

Zastúpený: PharmDr. Zuzana Baťová PhD., riaditeľka

Bankové spojenie: Štátna pokladnica, Radlinského 32, 810 05 Bratislava

Číslo účtu: SK31 8180 0000 0070 0013 3657

(ďalej len „Objednávateľ“)

(ďalej spolu aj ako „zmluvné strany“)

Táto zmluva sa uzatvára na základe výsledku verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Objednávateľ použil postup verejného obstarávania – zadávania zákaziek s nízkymi hodnotami podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Podkladom pre uzatvorenie tejto zmluvy je cenová ponuka Poskytovateľa doručená Objednávateľovi na základe výzvy na predkladanie ponúk.

# Predmet zmluvy

* 1. Predmetom zmluvy je poskytovanie pravidelného servisu a prípadných mimozáručných opráv klimatizačných zariadení spolu s príslušenstvom, nachádzajúcich sa v objekte: **Štátny ústav pre kontrolu liečiv, Kvetná 11, Bratislava.**
  2. Pod pravidelným servisom sa rozumie súhrn odborných úkonov, ktoré je potrebné vykonať na jednotlivých zariadeniach v záručnej dobe a aj pozáručnej dobe tak, aby boli zariadenia udržiavané v dobrom technickom stave a minimalizovalo sa riziko vzniku poruchy. Pravidelný servis počas záručnej doby zariadení je zároveň podmienkou pre platnosť záručnej doby od jednotlivých výrobcov.

# Rozsah a čas plnenia

* 1. Poskytovateľ sa zaväzuje vykonať pravidelný servis zariadení v rozsahu podľa Prílohy č. 1 tejto zmluvy v termínoch dohodnutých zmluvnými stranami v závislosti od vonkajších klimatických (poveternostných) podmienok, štandardne v mesiacoch apríl a november.

3.2. Kontrola úniku podľa Nariadenia Európskeho parlamentu a Rady (EÚ) č. 517/2014 zo 16. apríla 2014 o fluórovaných skleníkových plynoch, ktorým sa zrušuje nariadenie ES č. 842/2006 a Zákona č.286/2009 Z.z. o fluórovaných skleníkových plynoch a o zmene a doplnení niektorých zákonov, oznamovacia povinnosť podľa Vyhlášky Ministerstva životného prostredia SR č. 314/2009 Z.z., ktorou sa vykonáva zákon o fluórovaných skleníkových plynoch a o zmene a doplnení niektorých zákonov a odborné prehliadky a odborné skúšky vyhradených technických zariadení podľa vyhlášky Ministerstva práce, sociálnych vecí a rodiny SR č. 508/2009 Z.z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia nie sú predmetom tejto zmluvy.

3.3. Poskytovateľ sa zaväzuje zabezpečiť aj montáž alebo výmenu klimatizačných zariadení na základe objednávky vystavenej Objednávateľom na základe cenovej ponuky Poskytovateľa.

3.4. Konkrétny záväzný termín podľa bodu 3.1. si dohodne Poskytovateľ s Objednávateľom minimálne tri dni vopred, pričom pri určení termínu zmluvné strany zohľadnia predovšetkým vonkajšie klimatické podmienky, prevádzkovú dobu Objednávateľa a aktuálne kapacitné možnosti Poskytovateľa.

3.5. Poskytovateľ sa zaväzuje zabezpečiť aj odstránenie/opravu havarijnej poruchy zariadení špecifikovaných v Prílohe č. 1 tejto zmluvy na základe objednávky (pričom telefonická objednávka musí byť potvrdená aj e-mailom), v prípade požiadavky Objednávateľa aj mimo pracovnej doby Poskytovateľa. V prípade nahlasovania havarijnej poruchy mimo pracovnej doby je potrebné okrem písomnej formy využiť aj mobilný telefonický kontakt.

3.6. Pri komunikácii podľa tejto zmluvy používajú zmluvné strany nasledovné kontaktné údaje:

**a/ za Objednávateľa:**

Kontaktná osoba: Štefan Procházka

Tel.: +421 903 825 722

e-mail: stefan.prochazka@sukl.sk

**b/ za Poskytovateľa:**

Kontaktná osoba:

Tel.:

e-mail:

3.7. Poskytovateľ sa zaväzuje nastúpiť na odstránenie havarijnej poruchy do 24 hodín v prípade nefunkčnosti zariadenia, do 48 hodín v prípade bežnej poruchy.

3.8. Z každého výkonu prác vyhotoví Poskytovateľ pre Objednávateľa písomný záznam, v ktorom uvedie konkrétny rozsah vykonaných prác a zoznam materiálov použitých pri prípadnej oprave.

# Cenník vykonaných prác, hodinová sadzba a platobné podmienky

* 1. Cena za poskytnutie pravidelného servisu a prípadných mimozáručných opráv zariadení, je dohodnutá zmluvnými stranami v zmysle zákona č. 18/1996 Z. z. o cenách v znení neskorších predpisov, podľa cenovej ponuky, ktorú Poskytovateľ predložil v rámci verejného obstarávania.
  2. Objem finančných prostriedkov, t.j. cena dodaného, vyfakturovaného a uhradeného predmetu zmluvy počas doby trvania tejto zmluvy nesmie presiahnuť sumu 27 446,62 Eur bez DPH.
  3. Zmluvné strany sa dohodli, že cenu za poskytnutie služieb Poskytovateľ vyúčtuje Objednávateľovi faktúrou. Splatnosť faktúry je 30 kalendárnych dní od doručenia do podateľne Objednávateľa. Poskytovateľ bude vystavovať ku každej objednávke faktúru, ktorej súčasťou bude priložený zoznam o vykonaných prác.
  4. Zmluvné strany sa dohodli, že poskytovateľ vystaví faktúru za poskytnutie služby do 7 pracovných dní odo dňa jeho riadneho poskytnutia, najneskôr však do piateho pracovného dňa mesiaca, nasledujúceho po mesiaci, v ktorom bola poskytnutá služba.
  5. Poskytovateľ je oprávnený fakturovať len skutočne vykonané práce.
  6. Spotrebovaný materiál, klinové remene a ostatné náhradné diely nie sú zahrnuté v dohodnutej cene a budú fakturované na základe cenovej ponuky odsúhlasenej Objednávateľom. Cenová ponuka bude obsahovať aktuálny cenník materiálu Poskytovateľa.
  7. K dohodnutým cenám bude pripočítaná DPH platná v čase uskutočnenia zdaniteľného plnenia v zmysle platných právnych predpisov.

# Spôsob realizácie prác

* 1. Poskytovateľ bude pri plnení zmluvných činností postupovať s odbornou starostlivosťou. Zaväzuje sa dodržiavať pokyny výrobcov zariadení, všeobecne záväzné predpisy, bezpečnostné, požiarne a hygienické predpisy, technické normy a podmienky tejto zmluvy. Poskytovateľ sa bude riadiť východiskovými podkladmi Objednávateľa, ktoré mu budú poskytnuté, písomnými pokynmi Objednávateľa, zápismi a dohodami oprávnených pracovníkov zmluvných strán.
  2. Objednávateľ umožní Poskytovateľovi vstup do príslušných priestorov a poskytne Poskytovateľovi potrebnú súčinnosť, v opačnom prípade je povinný uhradiť Poskytovateľovi vzniknuté škody. Poskytovateľ sa zaväzuje, že bude rešpektovať prevádzkové podmienky Objednávateľa.
  3. Poskytovateľ oznámi Objednávateľovi potrebu výmeny opotrebovaných častí z hľadiska rizika možnej poruchy zariadenia.

# Sankcie

* 1. V prípade, že Poskytovateľ nedodrží dohodnutý termín plnenia prác, je povinný zaplatiť zmluvnú pokutu vo výške 0,1% dohodnutej zmluvnej ceny za dotknutú časť a to za každý, aj začatý deň omeškania, max. však 10% z dohodnutej zmluvnej ceny.
  2. V prípade omeškania Objednávateľa so zaplatením splatnej pohľadávky Poskytovateľa je Objednávateľ povinný zaplatiť zmluvnú pokutu vo výške 0,1% z dlžnej sumy a to za každý, aj začatý deň omeškania, max. vo výške 10% z výšky pohľadávky.

# Zodpovednosť za vady

* 1. Poskytovateľ zodpovedá za to, že zmluvné činnosti vykonané na základe tejto zmluvy budú v súlade s platnými právnymi predpismi a bez vád.
  2. Poskytovateľ nezodpovedá za vady, ktoré vznikli následkom neodbornej činnosti alebo nedodržaním prevádzkovej údržby alebo prevádzkových predpisov za strany Objednávateľa, alebo inej osoby.
  3. Poskytovateľ poskytuje na vykonané práce záruku 6 mesiacov odo dňa ich odovzdania Objednávateľovi. Na použitý náhradný diel, príp. materiál je poskytnutá záruka v dĺžke stanovenej výrobcom náhradného dielu.
  4. Vady reklamované Objednávateľom v záručnej dobe odstráni Poskytovateľ bezplatne. V prípade neopodstatnených reklamácií Objednávateľ uhradí vzniknuté náklady Poskytovateľovi v primeranej a preukázateľnej výške.

# Trvanie zmluvy

* 1. Zmluva sa uzatvára na dobu určitú a to na 24 kalendárnych mesiacov odo dňa nadobudnutia účinnosti tejto zmluvy. Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
  2. Zmluvné strany môžu zmluvu vypovedať aj bez uvedenia dôvodu s mesačnou výpovednou dobou. Výpovedná doba začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola doručená písomná výpoveď druhej zmluvnej strane.
  3. Zmluvu možno ukončiť: a/ uplynutím doby platnosti zmluvy na ktorú bola uzavretá,

# b/ vyčerpaním finančného limitu.

# Záverečné ustanovenia

* 1. Meniť a dopĺňať zmluvu možno len na základe dohody zmluvných strán formou písomných dodatkov podpísaných oboma zmluvnými stranami.
  2. Právne vzťahy, práva a povinnosti zmluvných strán neupravené touto zmluvou sa riadia všeobecne záväznými právnymi predpismi platnými na území SR, predovšetkým Obchodným zákonníkom.
  3. V prípade, že ktorejkoľvek zmluvnej strane vznikne zmena v technických alebo prevádzkových pomeroch, pre ktorú nebude možné splniť záväzok vyplývajúci z tejto zmluvy, je zmluvná strana povinná neodkladne oznámiť túto skutočnosť druhej zmluvnej strane zároveň s návrhom náhradného riešenia, či zmeny zmluvy.
  4. Zmluvné strany sa dohodli, že Poskytovateľ nie je oprávnený postúpiť pohľadávku voči Objednávateľovi podľa § 524 a nasl. zákona č. 40/1964 Zb. Občiansky zákonník v znení neskorších predpisov bez predchádzajúceho písomného súhlasu Objednávateľa. Právny úkon, ktorým by došlo k postúpeniu pohľadávky Poskytovateľa v rozpore s touto dohodou je podľa § 39 Občianskeho zákonníka neplatný.
  5. Akýkoľvek súhlas Objednávateľa s postúpením pohľadávok je platný iba v prípade, ak bol udelený predchádzajúci súhlas Ministerstva zdravotníctva SR.
  6. Písomnosti v súvislosti s touto zmluvou sa doručujú na adresy uvedené v tejto zmluve, alebo na neskôr riadne oznámené adresy. Písomnosť je doručená druhej zmluvnej strane momentom jej prevzatia (osobne, poštou, prijatím faxu alebo e-mailu), v prípade, že riadne odoslaná písomnosť nebude adresátovi doručená z akéhokoľvek dôvodu, považuje sa písomnosť za doručenú na tretí deň od preukázaného odoslania písomnosti.
  7. Zmluva je vyhotovená v štyroch rovnopisoch, z ktorých dve vyhotovenia obdrží Objednávateľ a dve Poskytovateľ.
  8. Zmluvné strany vyhlasujú, že si túto zmluvu prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju podpisujú.

9.9. Neoddeliteľnou súčasťou zmluvy je:

- Príloha č. 1 Súpis činností vykonávaných v rámci servisu a zoznam zariadení

- Príloha č. 2 Cenová ponuka víťazného uchádzača

V Bratislave dňa ........................ V Bratislave dňa ........................

Za Poskytovateľa: Za Objednávateľa:

............................................................ ...........................................................

PharmDr. Zuzana Baťová, PhD.

riaditeľka

Príloha č. 1 k zmluve o poskytovaní servisných služieb

**Súpis činností vykonávaných na zariadeniach v rámci servisu :**

**CHILLER**

* Kontrola uchytenia - osadenia jednotky
* Kontrola krytu jednotky
* Kontrola a vyčistenie povrchu kondenzátora (zrážnika)
* Kontrola rebier kondenzátora (zrážnika)

**Chladiaci okruh**

* Kontrola kompresora chladenia - znečistenie
* Kontrola kompresora chladenia CU dopojenie
* Kontrola tlakov chladiacich okruhov v kľude
* Kontrola tlakov chladiaceho média - sací tlak
* Kontrola tlakov chladiaceho média - výtlačný tlak
* Kontrola teploty pred exp. ventilom - podchladenie
* Meranie kondenzačnej teploty
* Meranie prehriatia chladiaceho okruhu
* Meranie odparovacích teplôt
* Kontrola chladiacich okruhov - perforácia
* Kontrola izolácie chladiacich okruhov (v rámci servisu prípadná výmena pri poškodení)
* Kontrola hlučnosti ventilátora na zrážnikoch
* Kontrola hladiny oleja kompresora
* Kontrola ohrevu oleja kompresora
* Kontrola chodu a spínania ventilátora
* Kontrola funkčnosti tlakových ochrán pri meraní (HP,LP)
* Kontrola funkčnosti alarmov, kontrola histórie porúch

**Elektrický okruh**

* Kontrola a nastavenie nadprúdových ochrán kompresorov
* Dotiahnutie vodivých spojov elektrovýzbroje
* Kontrola funkcie bezpečnostných a havarijných stavov zariadení
* Kontrola fázovania
* Kontrola prevádzkových parametrov U,I
* Kontrola ohrevu výparníka (odber, izolačný stav) + ostatné výhrevy
* Kontrola silových obvodov - dotiahnutie svoriek
* Kontrola izolačných odporov elektrických motorov
* Kontrola elektromagnetických ventilov
* Kontrola centrálneho riadiaceho modulu
* Kontrola tlakových spínačov oleja
* Kontrola snímačov teploty oleja
* Kontrola stavu a funkčnosti hlavného vypínača
* Meranie prevádzkových prúdov - kompresor
* Meranie prevádzkových prúdov ventilátor - zrážnik
* Meranie prevádzkových prúdov čerpadiel

**Vodný okruh**

* Vyčistenie filtra okruhu chladenia – chiller
* Kontrola automatického dopĺňania chladiaceho okruhu
* Kontrola snímača prietoku vody
* Kontrola mechanických manometrov
* Kontrola mechanických teplomerov
* Kontrola tesnosti vodného okruhu
* Kontrola regulačných a uzatváracích armatúr
* Meranie prúdového odberu čerpadla
* Kontrola termoizolácie potrubia a korózie
* Kontrola ukotvenia a uloženia HM
* Kontrola hustoty nemrznúcej zmesi

**Olejové hospodárstvo**

* Meranie tlakovej straty filtrov v olejovom okruhu - ak je osadený
* Kontrola čerpadla - ak je osadené

**VZDUCHOTECHNICKÁ JEDNOTKA**

* Kontrola osadenia vonkajšej jednotky
* Kontrola osadenia komôr VZT zariadenia
* Kontrola bočníc
* Kontrola pružného osadenia VZT zariadenia (silenbloky, dil. vložky)
* Kontrola pružného osadenia VZT rozvodov (v strojovni)
* Akustická kontrola VZT počas chodu
* Kontrola stavu VZT rozvodov a ich izolácie
* Kontrola filtračnej komory a zanesenia filtračných vložiek
* Kontrola rebier ohrievača
* Kontrola rebier chladiča
* Kontrola stavu eliminátora kvapiek chladiča
* Kontrola stavu rekuperátora
* Kontrola a čistenie odtoku kondenzu (chladič)
* Kontrola a čistenie odtoku kondenzu (rekuperátor)
* Kontrola smeru otáčok ventilátora
* Kontrola ložísk a kolies ventilátora
* Kontrola súosovosti remeníc
* Kontrola napnutia remeňov
* Kontrola a dotiahnutie konštrukčných VZT zostáv
* Kontrola zvlhčovača
* Preverenie a nastavenie výkonu zvlhčovača
* Kontrola a dotiahnutie svoriek el. motorov
* Kontrola a dotiahnutie el. svoriek rozvádzača
* Kontrola a nastavenie motorových spúšťačov, prúdových ochrán a ističov el. motorov
* Kontrola a nastavenie tepelnej ochrany el. motorov
* Kontrola funkčnosti a osadenie protimrazovej ochrany
* Meranie prúdových odberov el. motora - prívod/odvod
* Preverenie celkového množstva vzduchu Q v súvislosti s reálnym odberom prúdu I alebo frekvenciou f - prívod
* Kontrola vodivého pospojovania VZT zostáv
* Preverenie celkového množstva vzduchu Q v súvislosti s reálnym odberom prúdu I alebo frekvenciou f – odvod

**FANCOIL**

* Kontrola uchytenia jednotky
* Kontrola ochranného krytu zariadenia
* Kontrola vzduchových filtrov
* Kontrola a prečistenie odtokových nádržiek
* Kontrola kolesa ventilátora
* Kontrola ložísk
* Kontrola elektrických častí zariadenia
* Dotiahnutie elektrických svoriek
* Kontrola a dotiahnutie konštrukčných spojov
* Kontrola znečistenia výmenníkov
* Čistenie výmenníka odsávaním a vyfúkaním
* Kontrola odtoku kondenzátu v sústave
* Kontrola a prečistenie čerpadla kondenzátu
* Kontrola tesnosti spojov chladiaceho okruhu
* Kontrola ventilu a servopohonu - systém chladenia
* Kontrola ventilu a servopohonu - systém kúrenia
* Kontrola ovládania fancoilu - termostat
* Meranie prúdových odberov elektrického motora

**SPLITOVÉ JEDNOTKY**

* Kontrola uchytenia vonkajšej jednotky
* Kontrola krytu vonkajšej jednotky
* Kontrola a vyčistenie kondenzátora (zrážnika)
* Kontrola rebier kondenzátora (zrážnika)
* Vizuálna kontrola mechanických častí
* Kontrola a vyčistenie kompresora chladenia
* Meranie odparovacích teplôt
* Meranie tlakov chladiaceho média - sací tlak
* Meranie tlakov chladiaceho média - výtlačný tlak
* Kontrola chladiaceho okruhu
* Kontrola izolácie chladiaceho okruhu (v rámci servisu prípadná výmena pri poškodení)
* Kontrola hlučnosti ventilátora vonkajšej jednotky
* Dotiahnutie vodivých spojov elektrovýzbroje
* Kontrola funkcie zimnej regulácie
* Kontrola krytu vnútornej jednotky
* Vyčistenie filtra vnútornej jednotky
* Kontrola chodu a spínania ventilátora
* Vyčistenie výparníka
* Kontrola a vyčistenie odtokovej kondenzovej sústavy
* Kontrola čerpadla kondenzovej sústavy
* Kontrola prepojenia vonkajšej a vnútornej jednotky
* Kontrola a preverenie funkcie ovládača jednotky
* Meranie prevádzkových prúdov

**VENTILÁTOR**

* Kontrola osadenia VZT zariadenia
* Kontrola ochranných krytov VZT zariadenia
* Kontrola pružného osadenia VZT (silenbloky, dil. vložky)
* Kontrola a dotiahnutie konštrukčných spojov
* Kontrola rozvodov VZT (v strojovni)
* Kontrola ložísk a kolies ventilátora
* Kontrola a dotiahnutie svoriek el. motorov
* Kontrola a dotiahnutie el. svoriek rozvádzača
* Kontrola a nastavenie motorových spúšťačov, prúdových ochrán a ističov el. motorov
* Kontrola a nastavenie tepelnej ochrany el. motora
* Kontrola a nastavenie tepelnej ochrany el. motora zabudovanej

**POŽIARNE KLAPKY**

* Kontroly sa vykonávajú podľa vyhlášky MV SR č.478/2008 Z.z., ktorá poskytuje vlastnosti, konkrétne podmienky prevádzkovania a zabezpečenia pravidelnej kontroly požiarnych uzáverov
* Podnikové normy výrobcu

**Zoznam zariadení:**

|  |  |  |  |  |
| --- | --- | --- | --- | --- |
| **P.č.** | **Popis** | **m.j.** | **Množstvo v  perióde** | **Počet  periód** |
| 1. | Ventilátor K 250 L-TW | ks | 2 | 4 |
| 2. | Ventilátor K 200 M | ks | 1 | 4 |
| 3. | Ventilátor DVS 400 E4 | ks | 2 | 4 |
| 4. | VZT jednotka DV20-2 | ks | 1 | 4 |
| 5. | VZT jednotka DV20-1 | ks | 1 | 4 |
| 6. | Split CHC 18 R7 | KPL | 4 | 4 |
| 7. | Split CHC 12 R7 | KPL | 3 | 4 |
| 8. | Chiller Carrier 30RWA | KPL | 1 | 4 |
| 9. | F plyny - 30 RWA070 - raz ročne 286/2009 Z.z. | KPL | 1 | 4 |
| 10. | Fan coil BINI | ks | 1 | 4 |
| 11. | Chiller - LENNOX LCB 201 VK | KPL | 1 | 4 |
| 12. | F plyny - LENNOX - 2 x ročne 286/2009 Z.z. | KPL | 1 | 4 |
| 13. | Ventilátor AR 450 E4 | ks | 1 | 4 |
| 14. | Ventilátor AW 450 E4 - K | ks | 1 | 4 |
| 15. | Ventilátor AR 350 E4 - K | ks | 1 | 4 |
| 16. | Ventilátor AR 315 E4 - K | ks | 1 | 4 |
| 17. | Ventilátor SYSTEMAIR K 125 XL | ks | 1 | 4 |
| 18. | Ventilátor D4E180 | ks | 1 | 4 |
| 19. | VZT jednotka BKL - ZD - 19.12 | KPL | 1 | 4 |
| 20. | VZT jednotka BKL - ZJ - 09.07 | KPL | 1 | 4 |
| 21. | VZT jednotka BKL - ZJ - 13.11 | KPL | 1 | 4 |
| 22. | VZT jednotka BKL - ZJ - 11.08 | KPL | 1 | 4 |
| 23. | LENNOX HC 13 | ks | 1 | 4 |
| 24. | LENNOX HC 23 | ks | 4 | 4 |
| 25. | LENNOX HC 33 | ks | 8 | 4 |
| 26. | LENNOX HC 43 | ks | 1 | 4 |
| 27. | LENNOX HC 83 | ks | 2 | 4 |
| 28. | VZT jednotka DV20-2 Filtračná vložka | KPL | 1 | 4 |
| 29. | VZT jednotka DV20-1 Filtračná vložka | KPL | 1 | 4 |
| 30. | Klimatizačná jednotka BKL - ZD - 19.12 (11.1.)  Filtračná vložka | KPL | 1 | 4 |
| 31. | Klimatizačná jednotka BKL - ZJ - 09.07 (5.01.)  Filtračná vložka | KPL | 1 | 4 |
| 32. | Klimatizačná jednotka BKL - ZJ - 13.11  Filtračná vložka | KPL | 1 | 4 |
| 33. | Klimatizačná jednotka BKL - ZJ - 11.08 (11.01.)  Filtračná vložka | KPL | 1 | 4 |
| 34. | PKTM 90 / SK | ks | 52 | 4 |
| 35. | PKI IMOS | ks | 1 | 4 |
| 36. | Klimatizačné zariadenie Toshiba - server  RAV-SM566KRT-E/RAV-SM564ATP-E | KPL | 1 | 4 |
| 37. | Klimatizačné zariadenie Toshiba - server  RAV-SM566KRT-E/RAV-SM564ATP-E | KPL | 1 | 4 |
| 38. | Klimatizačné zariadenie Toshiba (typ: RAS-167SKV-E7) | KPL | 1 | 4 |
| 39. | Klimatizačné zariadenie LG (typ: E12EL) | KPL | 1 | 4 |
| 40. | 3 x stropné kazety GKH (12) BA-K3DNA2A/I+GWKD(28)NK3KO(2-4) | KPL | 3 | 3 |
| 41. | Nástenná jednotka GWH09MA-K3DNC5L/I+GWH09MA-K3DNC5L/O | KPL | 1 | 3 |
| 42. | Nástenná jednotka TOSHIBA (Suzumi plus) | KPL | 1 | 4 |